Forsatsvinduer

**1. Generelt vedrørende vindues leverancen**

Producenten skal være certificeret under DVV, samt følge Vinduesindustriens tekniske bestemmelser.

Elementerne skal leveres med 10 års garanti, forudsat at elementerne er korrekt monteret og vedligeholdt.

Det påhviler entreprenøren at foretage opmåling på stedet samt kontrollere det endelige antal.

**2. Trækvalitet**

Rammer, karm og poste udføres indvendigt i fyrretræ af god og knastfri kvalitet. Der anvendes fingerskaret træ.

**3. Glas**

Forsatselementer udføres med 4 mm enkeltglas eller 2 lags termoruder med lys varmkant. Monteres med glasliste.

**4. Beslag**

Elementerne udføres som standard med dobbeltvirkende messing forvridere og hvide indboringshængsler.

# 4. Overfladebehandling

Overfladebehandlingen skal opfylde krav for ”Dansk Indeklima Mærkning” og Vindues ­Industriens Tekniske Bestemmelser pkt. 5.3.4 beskrivende behandlingssystem 2 ØKO.

Der skal anvendes et flerlags vandbaseret diffusionsåbent træbeskyttelsessystem. Træbeskyttelsen skal overordnet opfylde EN599-1, EN113, EN152 og EN927. Alle lag skal indeholde svampe- og skimmeldræbende fungi­cider. Toplakken skal opfylde EN927-6 i forhold til UV-beskyttelse.

Den samlede lagtykkelse på synlige flader skal være 100 – 140 µ.